پاکستان کې ٣.٥ میلینه ماشومان د ناروغو خطر سره مخ دي
هغه زیاته کړې د خیټې ناروغو سره سره سیلاب ځپلو سیمو کې هیپیټائټس یا د زیئړي او د ټائیفائډ غوندې بیمارۍ هم خورې دی شي.
د ملگرو ملتونو یو لوړ رتبه چارواکې ویلې د پاکستان په سیلاب ځپلو سیمو کې ٣.٥ میلینه ماشومان د مختلف قسمه خطرناکو ناروغو خطر سره مخ دي. بل خوا، د پاکستان په سند صوبه کې سیلاب ځپلې خلکو امداد کې د ځنډ خلاف مظاهره کړې او یوه لویه لارې يي د احتجاج په توگه بنده کړې ده. او چارواکو په سند دریاب یا اباسین کې د نوې سیلاب اټکل کړی دی. د پاکستان سرښار اسلام اباد کې خبرې کانفرس ته وینا کې د انساني مرستې د رابطې دفتر ترجمان ماریزیو جولیاني ویلې ماشومان د اوبو د لارې خوریدونکو ناروغو خطر سره مخ دي چې چې پکښې د هیضې او د معدې نورې ناروغۍ شاملې دي. هغه زیاته کړې د خیټې ناروغو سره سره سیلاب ځپلو سیمو کې هیپیټائټس یا د زیئړي او د ټائفائډ غوندې بیمارۍ هم خورې دی شي. جولیاني وویل د ٣.٥ میلینه ماشومانو په شمول د پاکستان سیلاب ځپلو علاقو کې په مجموعې توگه شپږ میلینه خلک د ناروغو خطر سره مخ دي. او امدادې کارونکې وائې شپږ میلینه خلک خوراک، صفا اوبو، داروگانو او د سرپناه ځایونو ته اړتیا لري. د ملگرو ملتونو مشر بان کې مون د اتوار په ورځ د پاکستان د سیلاب ځپلو سیمو دوره ووکړه او ورسته یو خبرې کانفرنس ته د وینا په ترڅ کې هغه وویل هغه ددې نه وړاندې بل کوم داسې قدرتي افت نه ؤ لیدلی. بان کې مون په نړي واله ټولنه پاکستان سره د امداد غږ ووکړو. ملگرو ملتونو پاکستان د پاره د ۴٦٠ ملینه ډالرو امداد غوښتنه کړې او تر دا وخت ملگرو ملتونو ته تر ٢٠ فیصد پورې امداد ترلاسه شوی دی. بان کې مون ویلې هغه به د زیارت په ورځ د ملگرو ملتونو عمومي غونډې یا جنرل اسمبلۍ ته د پاکستان د سیلابونو په حقله خپل رپورټ وړاندې کوي. چارواکې وائې سیلابونو د پاکستان پنځو کې یوه برخه او تر ٢٠ میلینه پورې متاثر کړې.